A OMIX ofrece en outubro dous novos obradoiros sobre deseño artesanal e comunicación social - Concello da Guarda
A OMIX ofrece en outubro dous novos obradoiros sobre deseño artesanal e comunicación social
Date 9 Outubro, 2017
A Oficina Municipal de Información á Xuventude (OMIX) do Concello da Guarda organiza este mes de outubro dous novos obradoiros: “Plástico máxico” e “Comunicación eficaz: técnicas para falar en público”.
A creación propia, a orixinalidade e o traballo manual ou artesanal serán as cualidades que se traballarán no taller “Plástico Máxico” o próximo venres 20 de outubro no antigo Colexio Sinde. Nesta actividade, de dúas horas de duración (de 19:00 a 21:00 h), aprenderemos a elaborar diferentes obxectos de bixutería e decoración.
No taller “Comunicación eficaz: técnicas para falar en público”, pola súa parte, traballaranse as técnicas de comunicación verbal e non verbal, a escoita activa, a asertividade e a empatía, así como os mecanismos para superar o medo a falar en público. O obradoiro levarase a cabo no Centro Cultural os días 26 de outubro e 2 de novembro entre as 17:00 e as 20:00 horas e busca, como idea principal, mellorar a comunicación social, así como as relacións no medio laboral ou en outros ámbitos da vida cotiá.
As persoas interesadas poderán obter máis información e inscribirse na oficina da OMIX situada na Casa do Concello, no teléfono 986 614 546 ou ben no correo electrónico informacion@aguarda.es.
Tag:Artesanía, Comunicación social, Obradoiros, OMIX
A técnica medioambiental de Cabo Verde Paula Pina formarase no Concello durante tres días
A Omix da Guarda organiza un Curso de cociña sobre Panadería
A OMIX abrirá o prazo de inscrición no Campamento Urbano de verán o 4 de xuño